钦定古今图书集成/理学汇编/学行典/第045卷 > 易经 > 《说卦传》
## 钦定古今图书集成/理学汇编/学行典/第045卷 > 易经 > 《说卦传》

“穷理尽性”，以至于命。

〈大全〉程子曰：“穷理、尽性至命，一事也。才穷理便尽性，尽性便至命，如木可以为柱”，理也；其曲直者，性也；其所以曲直者，命也。理性命，一而已。　理则须穷，性则须尽，命则不可言穷与尽，只是至于命也。张子曰：“程子说，只穷理便是，至于命，亦是失于太快。”此义尽有次序，须是穷理便能尽得己之性，则推类又尽人之性。既尽“得人之性，须尽并万物之性一齐尽得如此，然后至于天道也。”其闲煞有事，岂有当下便理会了？学者须是穷理为先，如此则方有学。今言知命与至于命，尽有远近，岂可以知便谓之至也？　或问：“穷理尽性以至于命，程张之说孰是？”朱子曰：“各是一说，程子皆以见言，不如张子有作用。穷理是知，尽性是行”，觉程子是说得快了。如“为子知所以为孝，为臣知所以为忠”，此穷理也；“为子能孝，为臣能忠”，此尽性也。能穷其理，而充其性之所有，方谓之尽。以至于命，是拖脚说得于天者。盖性是我之所至者，命是天之所以与我者也。如舜尽事亲之道，至天下之为父子者定。知此者，穷理者也；能此者，尽性者也。

又

义。”兼三才而两之，故《易》六画而成卦。

〈大全〉朱子曰：“圣人作《易》，只是要发挥性命之理，摹写那个物事。下文所说‘阴阳、刚柔、仁义’，便是性中有这个物事。”　双湖胡氏曰：“《易》为斯人作也。性命之理，天所赋于人，人所受于天之理也。圣人将以顺人心性命之理，是以兼三而两，六画成卦，以立天地人之道。三才之道，虽有阴阳、刚柔、仁义之殊，大抵以立人道仁义为主”，盖人负阴阳之气以有生，肖刚柔之质以有形，具仁义之理以成性，莫不有三才之道焉。仁义之道立，即所以使之阴阳合德，刚柔有体，以顺性命之理也。